Document ID: 32006D0060

32006D0060
L 031/24
SLUŽBENI LIST EUROPSKE UNIJE
ODLUKA KOMISIJE
od 2. veljače 2006.
o izmjeni Priloga C Direktivi Vijeća 89/556/EEZ u pogledu obrasca certifikata o zdravlju životinja za trgovinu unutar Zajednice zamecima domaćih životinja vrste goveda
(priopćena pod brojem dokumenta C(2006) 193)
(Tekst značajan za EGP)
(2006/60/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (1), a posebno njezin članak 16.,
budući da:
(1)
Direktiva 89/556/EEZ uvjete zdravlja životinja kojima se uređuje trgovina unutar Zajednice i uvoz iz trećih zemalja zametaka domaćih životinja vrste goveda.
(2)
Ta Direktiva predviđa, inter alia, da se zameci goveda ne šalju iz jedne države članice u drugu osim ako su začeti umjetnim osjemenjivanjem ili in vitro oplodnjom uporabom sjemena davatelja koje se nalazi u centru za sakupljanje sjemena koji je nadležno tijelo odobrilo za sakupljanje, preradu i pohranu sjemena ili sjemena uvezenog u skladu s Direktivom Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (2).
(3)
Predložak certifikata o zdravlju životinja za trgovinu unutar Zajednice zamecima domaćih životinja vrste goveda predviđen je u Prilogu C Direktivi 89/556/EEZ. Taj certifikat ne sadrži nikakve posebne zahtjeve za sjeme korišteno za oplodnju.
(4)
Naišlo se na poteškoće prilikom trgovine zamecima, posebno nakon usvajanja strožih pravila za pristupanje bikova u centre za sakupljanje sjemena u Direktivi 88/407/EEZ, kako je izmijenjena Direktivom 2003/43/EZ (3).
(5)
Kako bi se izbjegle poteškoće prilikom certificiranja, treba uključiti dodatni zahtjev za certificiranje u trenutni predložak certifikata o zdravlju životinja pod uvjetom da je sjeme korišteno za oplodnju u skladu s Direktivom 88/407/EEZ.
(6)
Direktivu 89/556/EEZ treba stoga na odgovarajući način izmijeniti.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog C Direktivi 89/556/EEZ zamjenjuje se tekstom u Prilogu ovoj Odluci.
Članak 2.
Ova se Odluka primjenjuje od 23. veljače 2006.
Članak 3.
Ova je Odluka upućena državama članicama.
Sastavljeno u Bruxellesu 2. veljače 2006.

Labels: 0
3
6